Pagetov karcinom bradavice - Wikipedia

# Pagetov karcinom bradavice

### From Wikipedia

Pagetov karcinom bradavice (Paget carcinoma mamillae) je poseban oblik karcinoma dojke porijeklom od duktalnog epitela, koji se širi duž izvodnog kanala na površinu dojke, te infiltrira bradavicu i areolu dojke. Javlja se kod starijih žena poslije 60. godine.

## [izmijeni] Makroskopski izgled

To je palpabilni tumor smješten neposredno ispod bradavice koji nije jasno formiran. Veličine je do 3 cm. Bradavica je ekcematozna i deformisana tako da je uvučena. Koža u okolini je neravna, ispucala, crvena i vlažna.

Često se tumor sekundarno inficira i zagnoji.

## [izmijeni] Mikroskopski izgled

Mikroskopski se vidi intraduktalni karcinom dojke u izvodnom kanalu sa dosta patoloških mitoza. Tumor se širi duž epiderma na areolu i bradavicu. Osim duktalnog karcinoma, karakteristika su mu i Pagetove ćelije prisutne u epidermu bradavice. Vide se kao velike, nepravilne ćelije s hiperhromatičnim jedrima oko kojih se vidi svijetli okrugli halo građen od mukopolisaharida.

Pagetov karcinom bradavice ima povoljnu prognozu jer, osim lokalnog oštećenja kanala, bradavice i areole, ne daje limfogene i hematogene metastaze.

## [izmijeni] Također pogledajte

- Ostali tumori dojke

Preuzeto sa: "http://bs.wikipedia.org../../../p/a/g/Pagetov_karcinom_bradavice.html"

Kategorije: Rak

##### Views

- Članak
- Razgovor
- Trenutna verzija

##### Pretraga